**A KRÍZIS KONTROLL KFT.** (*székhely:* 1111 Budapest, Bicskei út 6. fsz.2. *cégjegyzékszám*: 01-09-173701, *adószám*: 24366878-2-43), **mint az SHB Project Kereskedelmi és Szolgáltató Korlátolt Felelősségű Társáság "f. a."** (*székhely:* 2600 Vác, Dr. Csányi László krt. 28. fszt. 2. *cégjegyzékszám:* 13 09 113696*; adószám:* 13983589-2-13) **felszámolója, képviseli Könnyű Ildikó Alexandra felszámolóbiztos, a Budapest Környéki Törvényszék** **15.Fpk.164/2019.** számú felszámolási eljárásában

**5. NYILVÁNOS PÁLYÁZAT**

útján értékesítésre ötödik alkalommal meghirdeti az adós társaság tulajdonát képező Vác belterület 3095/A/11 hrsz. ingatlant.

**A becsérték: 7.575.000,- Ft + Áfa, *azaz hétmillió-ötszázhetvenötezer forint + általános forgalmi adó.***

**A minimálár: 6.060.000,- Ft + Áfa, *azaz hatmillió-hatvanezer forint + általános forgalmi adó, amely a becsérték 80%-a.***

**Az ajánlati biztosíték összege: 378.750,- Ft, *azaz háromszázhetvennyolcezer-hétszázötven forint*.**

***Az ingatlan tulajdoni lapján elővásárlási jogosultság nincs feljegyezve, melyről a felszámolóbiztos tudomással bír.***

A 237/2009. (X.20.) Korm. rendelet 2 § (2), illetve 4 § (2b) bekezdésben megjelölt személyek értesítve lettek írásban és nem ellenezték a minimálár alkalmazását.

**Az ingatlan ingatlan-nyilvántartás szerinti állapotának bemutatása:**

***1. Megnevezés:* padlástér**

***Helyrajzi szám:* Vác, belterület 3095/A/11**

***Területe:***  **101 m2**

***Tulajdoni hányad:* 1/1**

***Tulajdonos:*** **SHB Project Kereskedelmi és Szolgáltató Kft. „f.a.”**

***(***2600 Vác, Csányi László dr. körút 28. fszt. 2.)

***Bejegyző határozat:* Végrehajtási jog 1 263 905 Ft**, *azaz egymilliókétszázhatvanháromezer-*

*kilencszázöt forint, főkövetelés és járulékai erejéig.*

***Jogosult:* Vác, Széchenyi utca 2. Társasház**

***Címe:*** (2600 Vác, Zrínyi utca 9.)

**II.**

A pályázónak a megpályázott ingatlan tekintetében meghatározott ajánlati biztosítékot (bánatpénzt) a pályázat benyújtása előtt be kell fizetni az felszámoló szervezet elkülönített számlájára, mely az **OTP Bank**nál vezetett **11744034-20065465 számú bankszámla**. A közlemény rovatban kérjük feltüntetni: **SHB Project Kft. "f. a." ajánlati biztosíték**.

Az ajánlati biztosíték fizetési kötelezettség csak abban az esetben tekintendő teljesítettnek, ha a pályázat záró napján 16 óra 00 percig az előbbiekben megadott bankszámlán hiánytalanul jóváírásra kerül az ajánlati biztosíték teljes összege.

***Az ajánlati biztosítékkal kapcsolatos egyéb közlemény:*** az ajánlati biztosíték megfizetése feltétele a pályázaton való részvételnek. Ha a pályázati eljárás eredményes, az ajánlati biztosíték a nyertes pályázónál a vételárba beszámításra kerül, a többi pályázó esetében pedig az ajánlati biztosíték teljes összege az eredményhirdetés napjától - a Cstv. 49/A.§ (4) bekezdése szerinti ártárgyalás esetén, az ártárgyalás eredményhirdetésének napjától - számított 8 munkanapon belül visszautalásra kerül. Ha pályázati eljárás eredménytelen, az ajánlati biztosíték teljes összege a pályázóknak az eredményhirdetéstől számított 8 munkanapon belül visszautalásra kerül. Ha a szerződés a nyertes pályázó érdekkörében felmerülő okból nem jön létre, ide értve azt az esetet is, ha a pályázó a jelen pályázati kiírásban foglalt bármely feltételt nem tartja be, vagy a nyertes pályázó a vételárat az előírt határidőben nem fizeti meg, az ajánlati biztosítékot a pályázó elveszíti, a felszámoló ezt az összeget az értékesítési bevétel részeként számolja el.

Az értékesíteni kívánt ingatlan egy társasház padlástere. Megtekinthetősége nem biztosított. Az ingatlan tulajdoni lapján nincs feltüntetve beépítési korlátozás. A társasház az ingatlanban semmilyen beruházás végrehajtásához nem járul hozzá.

**A felszámoló az ajánlati biztosíték után kamatot nem fizet.**

**A felszámoló a kellékszavatosságot és a garanciát teljes körűen kizárja.**

A vételár megfizetése átutalással történhet, az adásvételi szerződés aláírását követő 30 napon belül. **Részletfizetési lehetőség nincs.**

**A pályázatnak tartalmaznia kell:**

* A pályázó szerződéskötéshez szükséges minden adatát. ***Jogi személy esetén:*** cég név, székhely, 30 napnál nem régebbi cégkivonat, a rendelkezésre jogosult képviselő aláírási címpéldánya. Elektronikus elérhetőség és a telefonszám. ***Magánszemély esetén:*** név, születési hely, idő, anyja neve, személyi igazolvány száma, adóazonosító jele, lakcíme, továbbá a pályázó telefon - és faxszáma, e-mail elérhetősége. Cég esetén, csak cégszerű aláírást fogad el a felszámoló hitelesnek, magánszemély pályázó esetén két tanú aláírásával kell hitelesíteni, hogy a pályázó pályázatát személyesen írta alá.
* Külföldi pályázó esetén a fenti dokumentumok hitelesített magyar nyelvű fordítását és magyar kézbesítési megbízott megjelölését kérjük feltüntetni.
* Amennyiben pályázó meghatalmazott útján nyújtja be ajánlatát, a meghatalmazott igénybevételére vonatkozóan a Pp (2016. évi CXXX. tv.) 64-70. § -ban foglalt jogszabályok az irányadók.
* Külföldi szervezet esetén nyilatkozatot arra vonatkozóan, hogy a szerződéskötésig az ingatlan nyilvántartásba történő bejegyzéshez szükséges iratokat, így különösen az Inytv. (1997. évi CXLI. tv.) 36. és 37. § -ban foglaltak szerinti dokumentumokat átadja.
* A megvásárolni kívánt vagyonelem (tárgyi eszközök, ingóságok, készlet stb.) pontos megnevezését.
* A megpályázott vagyontárgyért felajánlott vételár összegét, a vételár megfizetésének módját, határidejét, amely nem lehet több mint az adásvételi szerződés megkötését követő **30 naptári nap.**
* Az ajánlati biztosíték befizetéséről szóló igazolást, továbbá nyilatkozni kell arról is, hogy a befizetett ajánlati biztosítékot – az ajánlatának el nem fogadása esetén – milyen bankszámlára kéri visszautalni a pályázó.
* A pályázat benyújtásának határidejétől számított **60 napos ajánlati kötöttség vállalását**.
* Nyilatkozatot arról, hogy a tenderfüzetben meghatározott tartalommal adásvételi szerződést köt az értékelési jegyzőkönyv **EÉR-be** történő feltöltését követő 30 napon belül.
* Nyilatkozatot a kellékszavatosság, a garanciális igény érvényesíthetősége kizárásának tudomásul vételéről.
* Nyilatkozatot arról, hogy vele szemben nem állnak fenn a Cstv. 49. § (3) és (3b) bekezdésben meghatározott kizáró feltételek.
* A megajánlott vételár fedezetének hitelt érdemlő igazolását, melyhez banki kivonat bemutatása szükséges.
* Nyilatkozatot, hogy elfogadja-e az e-mailen keresztül történő **értesítést, amennyiben igen, azt milyen e-mail címre kéri, amelyet adjon meg.**
* Nyilatkozni kell továbbá arról, hogy a pályázó az adásvételi szerződés szerkesztésének és ellenjegyzésének ügyvédi költségét megtéríti. A szerződést a felszámoló által meghatározott ügyvédi iroda készíti. A szerződéskötés jogi eljárásának költsége a bruttó vételár 1,5%-a +Áfa, de minimum 100.000 Ft. +Áfa.

A felszámolási eljárás és a végelszámolás környezet- és természetvédelmi követelményeiről szóló 106/1995. (IX. 8.) Korm. rendelet 8. § (7) bekezdés alapján, környezeti teherről a felszámolónak nincs tudomása, illetve a volt ügyvezető nemlegesen nyilatkozott.

A felszámoló az értékesítéssel kapcsolatban írásos ajánlatokat kér benyújtani, melyeket a **KRÍZIS KONTROLL KFT.** által feltöltött hirdetmény alapján az Elektronikus Értékesítési Rendszer **(EÉR)** igénybevételével, elektronikusan nyújtható be.

**A pályázat benyújtásának kezdő időpontja a Cégközlönybeli közzétételtől számított 16. nap 8:00 óra.**

**A pályázat benyújtásának záró időpontja a pályázat benyújtásának kezdő időpontját követő 15. nap 16:00 óra. A pályázatok kiértékelésére, elbírálására a pályázat benyújtásának záró időpontját követő 20 napon belül kerül sor.**

Az **Áfa-**ra vonatkozóan a hatályos jogszabályok az irányadók, a pályázati irányárak az **Áfa**-t nem tartalmazzák. ***A pályázat során a pályázók nettó értéken pályáznak***.

***A tulajdonjogot szerző fél a nyilvános értékesítésen az adóssal, mint Eladóval szemben beszámítással nem élhet.***

Az érvényesnek nyilvánított pályázatok közül az a pályázat nyer, mely a vételár, a fizetés módja, és a fizetési határideje szempontjából a felszámoló által elfogadható, legelőnyösebb ajánlatot tartalmazza. Ennek elbírálása során a vételár összegét súlyozottan veszi figyelembe a felszámolóbiztos. **A zálogjogosult hitelező a pályázat kiírásával egyetért.**

Az adásvételi szerződés megkötésére a pályázat eredményének közlésétől számított 30 napon belül kerül sor, melynek időpontjáról a felszámoló írásban értesíti a nyertes pályázót. **A szerződéskötés feltétele** az **EÉR** rendszer üzemeltető számára történt és a felszámoló által véglegesnek **elfogadott vételár 1% -nak megfelelő nagyságú jutalék fizetési kötelezettség teljesítése,** amely nem része a vételárnak. A megkötendő adásvételi szerződésre a magyar jog az irányadó. Az adásvételi szerződés megkötésével kapcsolatosan felmerülő minden költség, díj és illeték a nyertes pályázót terheli.

**A felszámoló részére a pályázati kiírás nem jelent értékesítési kötelezettséget,** fenntartja magának a jogot, hogy megfelelő ajánlat hiányában a pályázatot eredménytelennek nyilvánítsa, vagy ha a körülmények indokolják, a pályázatot visszavonja, és új pályázat kiírásáról, vagy árverés alkalmazásáról döntsön.

A felszámoló felhívja a Cstv. 49/C § -ban meghatározott elővásárlási jogosultak figyelmét arra, hogy elővásárlási jogukat a jelen pályázati eljárás keretében gyakorolhatják a 17/2014. (II.3.) Korm. rendelet 27. § (4) bekezdés szerint.

**237/2009 (X.20.) Kormányrendelet 4.§ (2) bekezdés szerinti részletes feltételek: jelen közlemény a meghirdetett vagyonelem ötödik hirdetése, a minimálár az új becsérték 80%-a.**

A felszámoló a 237/2009. (X.20.) Korm. r. 2. § (2) bek. szerinti értékesítési tájékoztatásnak eleget tett. A felszámoló az értékesítéssel kapcsolatban a hirdetmény alapján az Elektronikus Értékesítési Rendszeren keresztül (**EÉR**), elektronikus úton kéri a pályázatok benyújtását. A legmagasabb vételár az elsődleges értékesítési szempont.

A Cstv. 49/A. § (4) bekezdése értelmében több megfelelő, közel azonos értékű (a vételár vonatkozásában legfeljebb 10 %-kal eltérő) ajánlat esetén ártárgyalásra kerül sor az **EÉR** rendszerének igénybevételével. ***A rendszer üzenettel tájékoztatja az ártárgyalásra meghívott pályázókat az ártárgyalás fordulójának kezdő és záró időpontjáról.***

**A hirdetményben közzétett minimálár alatti vételi ajánlat a felszámoló részéről nem elfogadható.**

A nyertes pályázó a megvásárolt vagyonelem birtokbavételéről a vételár kiegyenlítésének napjától számított maximum 15 napon belül saját költségén gondoskodni köteles. Késedelmes birtokbavétel esetén a felszámoló nettó 10.000,- Ft/naptári nap őrzési, állagmegóvási díjat számol fel.

***Érdeklődni, a pályázattal kapcsolatban az EÉR felületén keresztül lehet.***